Manawi dipunibaratkan kados Lembu Dharma (simbol perkembangan moralitas), sekawan siklus Yuga (Caturyuga) kados lembu ingkang jumeneng kaliyan sekawan sukunipun, ing pundi saben jaman gantos, suku lembu ugi ndhèrèk kirang satunggal, simbol moralitas ingkang kirang saben jaman. Jaman Satyayuga kados lembu ingkang jumeneng kanthi sekawan suku, moralitas manteb. Déné jaman Tretayuga kados lembu ingkang jumeneng kanthi tigang suku. Masa Dwaparayuga kanthi kalih suku, sarta masa Kali Yuga naming satunggal suku. Nalika jaman punika, moralitas boten saged jumeneng kanthi manteb.